**262/2020. (XII. 28.) „kt.” sz. határozat**

**Karcag, Ady Endre u. 12. szám (283 hrsz) alatti nagygazdaház helyi védelem alá vonásával kapcsolatos partnerségi eljárás lezárásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (2) bekezdésében a településkép védelméről szóló 2016. évi LXXIV. törvény 12. § (2) bekezdésében biztosított jogkörében, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, az épített környezet alakításáról és védelméről szóló 1997. évi LXXVIII. törvény 6/A. §-ában, valamint a településkép védelméről szóló 2016. évi LXXIV. törvény 2. § (2) bekezdésében meghatározott feladatkörében eljárva, a veszélyhelyzet kihirdetéséről szóló 478/2020. (XI. 3.) Korm. rendelet alapján a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésére figyelemmel az alábbiak szerint dönt:

1. A Képviselő-testület egyéb beérkezett vélemény hiányában a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 29/A. §-a szerinti, a Karcag, Ady Endre utca 12. szám (283 hrsz) alatti épület helyi védelem alá vonásához kapcsolódó partnerségi eljárást lezárja.
2. A Karcag, Ady Endre utca 12. szám (283 hrsz) alatti épület helyi védelem alá vonásával kapcsolatos partnerségi eljárás során beérkezett, a helyi védelem alá vonáshoz nem kapcsolódó módosítási célok új eljárás keretében kerülnek megvizsgálásra és a rendeletbe való beépítésre.

**Felelős**: Szepesi Tibor polgármester

**Határidő:** 2021. március 31.

**Erről értesül:**

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi iroda, helyben
6. Farkas Renáta főépítész, 5000 Szolnok, Dr. Sebestény Gy. út 24/A II/6
7. Karcagi Polgármesteri Hivatal, Dr. Kovács László Iván kamarai jogtanácsos, helyben.
8. Nagy Emese és Gánóczy Ferenc, 5300 Karcag, Kisföldek Téglagyár telep 1.
9. Mike Ferenc, 5300 Karcag, Kórház u. 10. A lph. 1/4.

Karcag, 2020. december 21.

|  |  |
| --- | --- |
|  | **(: Szepesi Tibor :)** |
|  | polgármester |